एक्‍सपर्ट्स मानते हैं कि मार्केट में रेडी-टू-मूव इन फ्लैट्स की जमकर बारगेनिंग हो रही है। आपको भी कोई फ्लैट पसंद आ जाए तो उसके लिए जमकर बारगेनिंग (मोल भाव) करें। मार्केट में उपलब्‍ध रेडी-टू-मूव इन फ्लैट्स दो तरह हैं। एक तो, डेवलपर्स के पास हैं, जो महंगे होने के कारण बिके नहीं या उन्‍होंने आने वाले समय में महंगे बेचने के लिए इन फ्लैट्स को होल्‍ड करके रखा हुआ है। दूसरे ऐसे फ्लैट्स हैं, जो इन्‍वेस्‍टर्स के पास हैं। इन्‍वेस्‍टर्स भी दो तरह के हैं, एक तो वे, जिन्‍होंने कई-कई फ्लैट रखे हुए हैं। दूसरे वे, जिनके पास एक या दो फ्लैट हैं, जो उन्‍होंने प्रॉपर्टी डीलर्स को बेचने के लिए दिए हैं। आप इन फ्लैट्स के लिए जककर मोल भाव करें और अधिक से अधिक सस्‍ता कराएं।